Jukka Tukia, Sanna Sutter	15.2.2010

Turvapaikanhakijalle maksettava taloudellinen tuki

Kotouttamislain 22 §:ssä säädetään toimeentulotuesta seuraavasti:

Turvapaikanhakijalle ja tilapäistä suojelua saavalle sekä ihmiskaupan uhrille voidaan myöntää toimeentulotukea toimeentulotuesta annetun lain mukaan, jollei tässä laissa toisin säädetä. Toimeentulotuen myöntää hakemuksesta vastaanottokeskus. 

Turvapaikanhakijalle ja tilapäistä suojelua saavalle ei myönnetä majoitusta varten toimeentulotukea rahana, vaan majoitus järjestetään vastaanottokeskuksessa ja ryhmäkodissa. 

Sisäasiainministeriön asetuksella säädetään tarkemmin muiden toimeentulotuen perusosalla katettavien menojen jakautumisesta vastaanottokeskuksessa järjestettävään vastaanottoon ja turvapaikanhakijan tai tilapäistä suojelua saavan itsensä suorittamiin perusosalla katettaviin menoihin. 

Jos vastaanottokeskuksen asukas ilman perusteltua syytä toistuvasti tai muutoin olennaisesti kieltäytyy hänelle soveltuvasta yksilöidysti osoitetusta työtoiminnasta taikka työllistymistä edistävästä opintotoiminnasta, voidaan kieltäytymistä pitää toimeentulotuesta annetun lain 10 §:ssä tarkoitettuna kieltäytymisenä.

Vastaanottokeskus voi myöntää turvapaikkaa Suomesta hakeneelle ja tilapäistä suojelua hakeneelle henkilölle toimeentulotukena matkakustannukset hänen lähtömaahansa tai kotimaahansa palaamista varten, jos hänelle ei ole myönnetty oleskelulupaa tai jos hän peruuttaa hakemuksensa ja hän vapaaehtoisesti poistuu maasta. 

Vastaanottolakihankkeessa arvioitava:

•	STM ja SM ministerien kesken yhteisymmärrys turvapaikanhakijalle maksettavan taloudellisen tuen eriyttämisestä kunnissa maksettavasta toimeentulotuesta 
o	Miten toteutetaan? 
o	Miksi tukea kutsuttaisiin?
o	Riittävän toimeentulon tason määrittäminen tehtäisiin kuitenkin edelleenkin STM:n selvitysten pohjalta.

•	Tulisiko turvapaikanhakijan toimeentulon vähimmäistasosta säätää lailla?
o	Toimeentulotuen vähimmäistasosta (perusosa, joka kattaa ruoan, vaatteet, vähäiset terveydenhuoltomenot) on säädettävä lailla. Muille perusmenoille ei ole kiinteää kattoa.

•	Tulisiko ns. transit-vastaanotosta/ruokapalveluista säätää lailla?
o	Esim. ruokapalvelut olisi tarkoitettu pääasiassa niille hakijoille, joiden arvioidaan kuuluvan vastaanoton piiriin vain lyhyen ajan 
o	Miten pitkä aika on ”lyhyt”?

•	Edistetäänkö yksityismajoitusta?
o	Yksityismajoitus on valtiolle edullinen järjestely, mutta sitä ei nykyisellään tueta.

•	Kannustetaanko työ- ja opintotoimintaan osallistumista?
o	Nykyisin toimeentulotukea voidaan leikata 20 %, jos turvapaikanhakija ilman hyväksyttävää syytä kieltäytyy työ- ja opintotoiminnasta.
o	Keppiä vai porkkanaa? Rahalla palkitsemiseen voi liittyä verotuksellisia ongelmia
o	Onko yhdenvertaisuuden kannalta ongelmallista, jos kaikissa vastaanottokeskuksissa ei tarjota samanlaista toimintaa?